VIDES KONSULTATĪVĀ PADOME

biedrība „Baltijas Vides forums”, nodibinājums „Latvijas Dabas fonds”, nodibinājums „Vides Izglītības fonds”, nodibinājums „Pasaules Dabas fonds”, biedrība „Latvijas Ornitoloģijas biedrība”, biedrība „Vides fakti”, nodibinājums „Ķemeru Nacionālā parka fonds””, biedrība „Vides aizsardzības klubs”, biedrība „Latvijas Makšķernieku asociācija”, biedrība „Latvijas ezeri”, biedrība „Zaļā brīvība”, biedrība „Ekodizaina kompetences centrs”, biedrība „Vides vārds” , biedrība „Latvijas Botāniķu biedrība, biedrība „Cleantech Latvia”, biedrība „Latvijas Atkritumu saimniecības asociācija”, biedrība „Baltijas krasti”, biedrība „Zero Waste Latvija”, biedrība „Latvijas Vides pārvaldības asociācija”., nodibinājums “Teiču dabas fonds”.

**Rīga, Peldu iela 26/28, LV-1494**

18.01.2021.

Nr.1-1

**Valsts meža dienestam**

pasts@vmd.gov.lv

Informācijai:

Vides pārraudzības valsts birojam

vpvb@vpvb.gov.lv

Dabas aizsardzības pārvaldei

pasts@daba.gov.lv

Vides aizsardzības un

reģionālās attīstības ministrijai

pasts@varam.gov.lv

*Par ciršanas apliecinājumiem ugunsdrošības*

 *preventīvo pasākumu plānu īstenošanai*

Vides konsultatīvā padome ir saņēmusi informāciju par dabas liegumā “Ances purvi un meži” nocirstiem lielu dimensiju kokiem dabiskās brauktuves malās valsts meža 38. kvartālā.

Vēršam uzmanību, ka ir pieņemts lēmums par ietekmes uz vidi novērtējuma procedūras piemērošanu Ugunsdrošības preventīvo pasākumu plānā dabas liegumam “Ances purvi un meži” paredzētajām darbībām, kas ietver arī apauguma gar dabiskajām brauktuvēm novākšanu 18,6 km kopgarumā (skat. <http://www.vpvb.gov.lv/lv/ivn/projekti/?status=1&id=3366>).

Līdzīgi lēmumi pieņemti arī par Ugunsdrošības preventīvo pasākumu plānu dabas liegumam “Stiklu purvi” (19.05.2020., <http://www.vpvb.gov.lv/lv/natura-2000/projekti/?status=1&id=3380>) un Ugunsdrošības preventīvo pasākumu plānu dabas liegumam “Ovīši” (29.11.2019., <http://www.vpvb.gov.lv/lv/natura2000/projekti/?status=1&id=3365>).

Ar ugunsdrošības preventīvo pasākumu plāniem var iepazīties AS “Latvijas valsts meži” interneta vietnē <https://www.lvm.lv/sabiedribai/meza-apsaimniekosana/meza-ugunsdrosiba-un-ugunsdzesiba>. Lai gan ugunsdrošības preventīvo pasākumu plāni ir izstrādāti dabas liegumiem ar augstu dabas vērtību koncentrāciju, tie nesatur informāciju par paredzēto pasākumu ietekmes uz liegumā esošajām dabas vērtībām izvērtējumu un ietekmi mazinošiem pasākumiem.

Likuma “Par ietekmes uz vidi novērtējumu” 3. pants nosaka principus, saskaņā ar kuriem veic ietekmes novērtējumu, tostarp “7) paredzēto darbību, kurai ir vai var būt būtiska ietekme uz vidi, aizliegts sadalīt vairākās darbībās, jo tādējādi netiek pienācīgi novērtēta paredzētās darbības kopīgā ietekme”. Dabas liegumā “Ances purvi un meži” veiktā koku ciršana un tas, ka gada laikā nav uzsākta ietekmes uz Natura 2000 teritorijām izvērtēšana, rada bažas, ka teritorijas apsaimniekotājs AS “Latvijas valsts meži” ugunsdrošības preventīvo pasākumu plānu vēlas īstenot kā atsevišķas darbības, un nepietiekami izvērtēta koku ciršana ekoloģiski jutīgās vietās var notikt arī citur dabas liegumu “Ances purvi un meži”, “Ovīši” un “Stiklu purvi” teritorijās.

Vides konsultatīvā padome aicina Valsts meža dienestu:

1) sniegt informāciju Vides konsultatīvā padomei par dabas liegumos “Ances purvi un meži”, “Ovīši” un “Stiklu purvi” izsniegtajiem ciršanas apliecinājumiem ugunsdrošības preventīvo pasākumu plānā paredzēto darbību īstenošanai, norādot zemes vienības kadastra apzīmējumu, meža kvartālu un nogabalu kā arī cirtes veidu un paņēmienu.

2) apturēt izsniegto ciršanas apliecinājumu darbību, kas izsniegti ugunsdrošības preventīvo pasākumu plānā paredzēto darbību īstenošanai dabas liegumos “Ances purvi un meži”, “Ovīši” un “Stiklu purvi”, līdz ietekmes uz Natura 2000 teritorijām izvērtējuma pabeigšanai.

Ar cieņu,

Juris Jātnieks

Vides konsultatīvās padomes priekšsētājs,

Sagatavoja:

Lelde.engele@inbox.lv

tālr. 26102617

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU